Hosszú történelme során a Genoa kilencszer nyerte meg az olasz labdarúgó-bajnokságot, az elsőt 1898-ban, vagyis a bajnokság nyitó szezonját. Legutoljára az aranyérmet az 1923–24-es szezonban tudták megszerezni. Az olasz kupában viszont csak egyszer értek a csúcsra. Történelmi szempontból a Genoa CFC a tizedik legsikeresebb klub az olasz labdarúgásban, mindamellett a bajnokságot nyerő csapatok közül a negyedik legsikeresebb.